Lapa-lapa

Lapa-lapa inggih punika ajengan sané malakar saking beras, ketan, jagung utawi ubi miwah maasal saking Nusa Sulawesi. Lapa maasal saking kruna basa Wolio sané maartos malipet-lipet sané nyiriang prosés pangaryanan Lapa-lapa. Ajengan puniki kaloktah kasadiayang ritatkal idulfitri miwah ring acara Haroa utawi selametan, acara adat, pawiwahan utawi ngamong tamiu agung.

Lapa-lapa ketahné kaajeng sinarengan darang sané mabinayan mawit désa nawacara ipun. Ring Kota Makasar sinarengan ulam mauyahin miwah sambel kaluku (sambel nyuh) sané malakar saking kikihan nyuh, sate Pokea (Sulawesi Tenggara)  Sapunika ring désa Kulati, Nusa Tomia, Kabupatén Wakatobi, lapa-lapa malakar saking ubi ungu sané kawewehin kikihan nyuh ring adonan miwah kasajiang sareng ulam paréndé.

Ring acara adat Haroa krama Muna, lapa-lapa punika dados silih tunggil ajengan syarat sané patut wénten sinarengan jaja cucur. Ring Sumbawa Barat lapa-lapa malakar saking jagung miwang kaajeng dados sanganan ritatkala mapuasa.

 Lakaran 
Ring pangaryanan lapa-lapa, perlu kulit bungkus sané malakar saking busung utawi ring basa Tomia kasengguh Balé sané maartos pinih becik. Wénten tali antuk nyeet ketah nganggén tali rapia, tali karung beras, tali keraras  taler wénten tali saking kulit Waru.

 Pustaka